जनावरको अधिकारमा आधारित चलचित्र लकडबग्घा
पशुप्रेमीहरूको जीवनमा जनावरको महत्त्व कति हुन्छ भन्ने कुरा चलचित्र ‘लकडबग्घा’ देखिन्छ। एक्सन, थ्रिलर र इमोसनले भरिपूर्ण चलचित्रमा ‘लभ सेक्स और धोखा’मा अभिनय डेब्यु गर्न लागेका कलाकार अंशुमान झा ‘लकडबग्घा’मा पनि देखिएका छन्। मुख्य भूमिकामा रहेका उनले चलचित्रमा अभिनय गर्नका लागि मार्सल आर्टको तालिम लिएका थिए र त्यो कुरा उनले चलचित्रमा देखाएका छन्।
काठमाडौँ, माघ ४ गते । पशुप्रेमीहरूको जीवनमा जनावरको महत्त्व कति हुन्छ भन्ने कुरा चलचित्र ‘लकडबग्घा’ देखिन्छ। एक्सन, थ्रिलर र इमोसनले भरिपूर्ण चलचित्रमा ‘लभ सेक्स और धोखा’मा अभिनय डेब्यु गर्न लागेका कलाकार अंशुमान झा ‘लकडबग्घा’मा पनि देखिएका छन्। मुख्य भूमिकामा रहेका उनले चलचित्रमा अभिनय गर्नका लागि मार्सल आर्टको तालिम लिएका थिए र त्यो कुरा उनले चलचित्रमा देखाएका छन्।चलचित्र अंशुमानसँगै रिद्धि डोग्रा अपराध महाशाखाको अधिकारीको भूमिकामा देखिएकी छिन्। उनीसँगै मिलिन्द सुमन पनि करिब आठ वर्षपछि बलिउडको ठूलो पर्दामा फर्किएका छन्। त्यस्तै परेश पाहुजा भिलेनको भूमिकामा छन्। योसँगै चलचित्रका कलाकारहरूमा एउटा नाम सिक्किमे पुलिस र बक्सर एक्सा किरुङको पनि छ। एक्साले यही चलचित्रबाट बलिउडमा डेब्यु गरेकी हुन्। चलचित्रमा मुख्य पात्रका रूपमा देखिएका अंशुमान जनावरको अधिकारका लागि लड्ने अर्जुनको भूमिकामा छन्। चलचित्रले जनावरप्रति मनुष्यले देखाउने प्रेमभावनालाई चित्रण गरेको छ। चलचित्रको कथा कलकत्ताका एक साधारण केटा अर्जुनको वरिपरि घुमेको छ। अर्जुन एउटा डेलिभरी गर्ने केटाको भूमिकामा देखिएका छन्। उनले आफ्नो बचेको समयमा बच्चाहरूलाई मार्सल आर्टको तालिम दिने गर्छन्। अर्जुनलाई बोल्न नसक्ने जनावर धेरै मन पर्छ। चलचित्रमा उनको मित्रता कुकुरसँग मात्रै छ। उनी बाल्यकालदेखि आवाजविहीन र असहाय जनावरहरू, विशेषगरी कुकुरहरूका लागि लड्ने गर्छन्। चलचित्रमा मिलिन्द अर्जुनका बुवाको भूमिकामा छन्। केही गुन्डाहरूले उनको कुकुरलाई हानि गर्छन् र अर्जुनले हुडी म्यान बनेर ती गुन्डाहरूलाई पाठ सिकाउँछन्। यता अपराध महाशाखाका अधिकृत अक्षरासहितको टोली हुडी म्यानको मुद्दा सुल्झाउन व्यस्त हुन्छन्। एक दिन अर्जुनको भारतीय मूलको कुकुर साथी शङ्ककु (कुकुर) गायब हुन्छ। त्यसपछि ऊ उसलाई खोज्न थाल्छ। यसैबीच उनले अवैध पशु व्यापारका बारेमा थाहा पाउँछन्। जहाँ धेरै रेस्टुरेन्टमा कुकुरको मासुको बिरयानी मटनको नाममा खुवाउने गरिन्छ। यसपछि अर्जुन र पशु राजाबीच युद्ध सुरु हुन्छ। के अर्जुन राजाहरूको पर्दाफास गर्न सक्षम होलन् त ? पशुप्रेमीका रूपमा अंशुमानको अभिव्यक्ति कम छ। तर मार्सल आर्ट ट्रेनरको हैसियतमा अंशुमानले आफ्नो भूमिकामा कमाल देखाएका छन्। त्यस्तै ऋद्धि अपराध महाशाखा अधिकारीका रूपमा आफ्नो अभिनयमा सफल देखिएकी छिन्। चलचित्रमा परेस पाहुजाले अभिनयलाई धेरैले रुचाएका छन्। खलनायकका रूपमा उनको अभिनय दमदार छ। चलचित्रमा मिलिन्द सुमनको संवाद निकै कम छ तर पनि उनले गरेको अभिनयले अवश्य नै छाप छाड्छ। त्यस्तै निर्देशकीय पक्षको कुरा गर्दा भिक्टर मुखर्जीले चलचित्रमा राम्रो काम गरेका छन्।   